Դարյա Դմիտրիևա

Դարյա Եվգենևնա Դմիտրիևա (, ), ռուս հանդբոլիստուհի, փլեյմեյքեր, Մոսկվայի ԲԿՄԱ ակումբի և Ռուսաստանի հավաքականի խաղացող։ 2016 թվականի Օլիմպիական խաղերի չեմպիոն, 2018 թվականի ԵՎրոպայի առաջնության արծաթե մեդալակիր, Եվրոպայի մինչև 17 և 9 տարեկան աղջիկների առաջնության չեմպիոն (2011 և 2013 թվականներ), աշխարհի փոխչեմպիոն մինչև 18 և 21 տարեկան աղջիկների առաջնություններում (2012 և 2014 թվականներ)։ Ռուսաստանի սպորտի վաստակավոր վարպետ։

Կարիերա 
Դարյա Դմիտրիևան ծնվել է 1995 թվականի օգոստոսի 9-ին Տոլյատիում։ Հանդբոլով զբաղվել սկսել է յոթ տարեկանում, առաջին մարզիչը եղել է Նինա Բոյկոն (Սավինովա)։

Դարյա Դմիտրիևան մարզվել է «Լադա» ակումբի կազմում մարզիչ Իրինա Կոսի գլխավորությամբ, 2009 թվականին տեղափոխվել է Վոլգոգրադ և դարձել «Դինամո» ակումբի խաղացող։ «Դինամոյի» կազմում հաղթել է Ռուսաստանի առաջնություններում 2012, 2013 և 2014 թվականներին։ 2015 թվականին վերադարձել է «Լադա» և նրա հետ 2016 թվականին դարձել է Ռուսաստանի առաջնության բրոնզե մեդալակիր։

2011 թվականին Չեխիայում Դարյա Դմիտրիևան հաղթել է Եվրոպայի պատանեկան առաջնությունում (մինչև 17 տարեկաններ), 2012 թվականին դարձել է աշխարհի մինչև 18 տարեկան աղջիկների առաջնության արծաթե մեդալակիր Չեռնոգորիայում, 2013 թվականին նվաճել Եվրոպայի չեմպիոնի տիտղոսը (մինչև 19 տարեկաններ) Դանիայում և ընդգրկվել մրցաշարի խորհրդանշական հավաքականում, իսկ 2014 թվականին՝ աշխարհի երիտասարդական առաջնության (մինչև 21 տարեկաններ) արծաթե մեդալակիր Խորվաթիայում։ 2013/2014 մրցաշրջանի արդյունքներով՝ Դարյա Դմիտրիևան զբաղեցրել է երկրորդ տեղը լավագույն փլեյմեյքերների ցանկում Handball-Planet.com կայքի վարկածով՝ զիջելով միայն աշխարհի չեմպիոն բրազիլուհի Դեբորա Նունեսին։

2016 թվականին Դարյա Դմիտրիևան Ռուսաստանի հավաքականի կազմում մասնակցել է Ռիո դե Ժանեյրոյում անցկացվող Ամառային օլիմպիական խաղերին՝ նվաճելով ոսկե մեդալ։ Մրցաշարում Դարյան մասնակցել է թիմի բոլոր ութ խաղերին՝ նետելով 28 գնդակ։

Դարյա Դմիտրիևան մասնակցել է 2014 թվականի (14-րդ տեղ), 2016 թվականի (7-րդ տեղ) և 2018 թվականի (արծաթե մեդալ) Եվրոպայի առաջնություններին, 2015 (5-րդ տեղ) և 2017 (5-րդ տեղ) թվականների աշխարհի առաջնություններին։

2019/20 մրցաշրջանից առաջ Դարյա Դմիտրիևան տեղափոխվել է Մոսկվայի ԲԿՄԱ, որը կազմավորվել էր 2019 թվականի ամռանը։ 2019 թվականի օգոստոսի 17-ին իր նոր թիմի՝ Դանիայում անցկացվող նախամրցաշրջանային հավաքներում Դարյա Դմիտրիևան «Էսբերգ» ակումբի դեմ ընկերական խաղում ստացել է աքիլեսյան ջլի ամբողջական պատռվածք։ Հաջորդ օրը Դարյան վիրահատվել է Շվեյցարիայում նորագույն տեխնոլոգիաների օգտագործմամբ, իսկ ապաքինման համար նախատեսվել է մինչև վեց ամիս ժամանակահատված, ինչի պատճառով նա ստիպված է եղել բաց թողնել 2019 թվականի աշխարհի առաջնությունը, որն անցկացվել է Ճապոնիայում։

Անձնական կյանք 
Դարյա Դմիտրիևայի ամուսինը՝ Իգորը, նույնպես մարզիկ է (ջրագնդակ)։

Դարյա Դմիտրիևան սովորել է Վոլգոգրադի ճարտարապետաշինարարական պետական համալսարանում։ Սպորտում նրա կուռքը հունգարացի հանդբոլիստ Անիտա Գյորբիցն է։

Ձեռքբերումներ

Թիմային 
 2016 թվականի օլիմպիական չեմպիոն
 Եվրոպայի առաջնության արծաթե մեդալակիր (2018)
 Եվրոպայի մինչև 17 տարեկան աղջիկների առաջնության հաղթող – 2011
 Եվրոպայի մինչև 19 տարեկան աղջիկների առաջնության հաղթող – 2013
 Աշխարհի մինչև 18 տարեկան աղջիկների առաջնության փոխչեմպիոն – 2012
 Աշխարհի մինչև 21 տարեկան աղջիկների առաջնության փոխչեմպիոն – 2014
 Ռուսաստանի չեմպիոն – 2012, 2013, 2014
 ԵՀՖ գավաթակիրների գավաթի խաղարկության կիսաեզրափակչի մասնակից – 2011/2012
 Ռուսաստանի առաջնության բրոնզե մեդալակիր – 2016
 Ռուսաստանի առաջնության արծաթե մեդալակիր – 2017, 2018, 2019
 Եվրոպայի պատանեկան առաջնության չեմպիոն – 2011 
 Աշխարհի պատանեկան առաջնության արծաթե մեդալակիր – 2012 
 Եվրոպայի երիտասարդական առաջնության չեմպիոն – 2013
 Աշխարհի երիտասարդական առաջնության արծաթե մեդալակիր – 2014

Անհատական 
 2016 թվականի Օլիմպիական խաղերի լավագույն փլեյմեյքեր
 Եվրոպայի մինչև 19 տարեկան աղջիկների առաջնության բոլոր աստղերի հավաքականի խաղացող – 2013 (փլեյմեյքեր)

Ելույթներ հավաքականում

Պարգևներ 
 Բարեկամության շքանշան (25 օգոստոսի, 2016 թվական) – 2016 թվականին Ռիո Դե Ժանեյրոյի 31-րդ Օլիմպիական խաղերում մարզական բարձր արդյունքների, հաղթանակի նկատմամբ կամ և նպատակասլացություն ցուցաբերելու համար
 «Հայրենիքին մատուցած ծառայությունների համար» I աստիճանի շքանշան (11 օգոստոսի 2021 թվական) – ''հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա)։

Ծանոթագրություններ 

Ռուս հանդբոլիստուհիներ
Բարեկամության շքանշանի ասպետներ (Ռուսաստան)
Ռուսաստանի սպորտի վաստակավոր վարպետներ
Ռուս օլիմպիական չեմպիոններ‎
2016 թվականի Ամառային օլիմպիական խաղերի չեմպիոններ
«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ